Dammam
An Dammam (Inarabo: ٱلدَّمَّام ad-Dammām) amo an pamunuan han Sinirangan nga Lalawigan han Saudi Arabia. An mga nakapot hin paghukom ngan pagdumara han lalawigan, pati in pipira nga mga departamento han gobyerno nahamutang dinhi nga syudad. An Dammam amo an gidako-i nga syudad ha Sinirangan nga Lalawigan, ngan an ika-unom nga gidako-i ha Saudi Arabia, sunod han Riyadh, Jeddah, Mecca, Medina ngan Taif.[1] Sugad han iba nga 12 nga pamunuan hin rehiyon ha Saudi Arabia, diri lakip it Dammam hin bisan ano nga governorato; kundi, gindudumara iní nga usá nga "munisipalidad" (Inarabo: أمانة; amanah) nga ginpamunuan hin alkalde (Inarabo: أمين; amin).
An Dammam usá nga dako nga sentro hin pagdumara para han industriya hin lana nga Saudi. Upod han mga hagrani nga syudad han Dhahran ngan Al Khobar, an Dammam ngan an mga suburb hiní naghihimo han sentro han metropolitano nga area han Dammam, nga tinatawag gihapon nga Darudako nga Dammam, nga mayda ginbanabana nga kamolupyohan nga 4,140,000 sumala han 2012 ngan nahisumpay hin harani han syudad pinaagi ha sosyudad, ekonomiya ngan kultura. Tikang han 2016 an Darudako nga Dammam amo an ika-upaat nga gidako-i hin langyab ha kadako ngan ha kamolupyohan ha Gulf Cooperation Council (GCC). An metropolitano nga area han Dammam ngan an iba nga dapit han Sinirangan nga Lalawigan ginsisirbi-an han King Fahd International Airport (KFIA), an gidako-i nga luparan ha kalibutan ha langyab hin katunaan (mga 780 km2), nga nahamutang hin mga 20 km ha kanawayan tikang han syudad. An King Abdul Aziz Sea Port han Dammam amo an gidako-i ha Gulfo han Persia. An import-export nga traffic hini ikaduhá la han Jeddah Seaport ha Butnga nga Sinirangan ngan ha Amihanan nga Afrika (MENA).
Mga pinambasaran[igliwat | Igliwat an wikitext]
- ↑ "Riyadh most populous Saudi city, Makkah most populous province". Arab News. Ginkuhà 2014-04-17.
gaz_Latn war_Latn war_Latn war_Latn eng_Latn